smcproject/ml-wiki-sentences huggingface dataset:
2014 മെയ് 24 ന്,  ചാമ്പ്യൻസ് ലീഗ് ഫൈനലിൽ നഗര എതിരാളികളായ അറ്റ്ലെറ്റിക്കോ മാഡ്രിഡിനെ പരാജയപ്പെടുത്തി, 2002 ന് ശേഷം റയൽ മാഡ്രിഡ് അവരുടെ ആദ്യത്തെ യൂറോപ്യൻ കിരീടം നേടി, കൂടാതെ പത്ത് യൂറോപ്യൻ കപ്പ് / ചാമ്പ്യൻസ് ലീഗ് കിരീടങ്ങൾ നേടുന്ന ആദ്യ ടീമായി മാറി, ഈ നേട്ടം " ലാ " ഡെസിമ " എന്ന പേരിൽ അറിയപ്പെടുന്നു.
2014 ചാമ്പ്യൻസ് ലീഗ് നേടിയ ശേഷം റയൽ മാഡ്രിഡ്, ഗോൾകീപ്പർ കെയ്ലർ നവാസ് , മിഡ്ഫീൽഡർ ടോണി ക്രൂസ് , മിഡ്ഫീൽഡർ ജെയിംസ് റോഡ്രിഗസ് എന്നിവരെ വാങ്ങിച്ചു .
2014 ൽ സെവിയ്യക്കെതിരെ യുവേഫ സൂപ്പർ കപ്പ്‌ നേടി  ഔദ്യോദിക കിരീടങ്ങളുടെ ഏണ്ണം  79 ആക്കി ഉയർത്തി.
2014 ലെ സമ്മർ ട്രാൻസ്ഫർ വിൻഡോയുടെ അവസാന ആഴ്ചയിൽ, സാബി അലോൺസോയെ ബയേൺ മ്യൂണിക്കിനും ഏഞ്ചൽ ഡി മരിയയെ  മാഞ്ചസ്റ്റർ യുണൈറ്റഡിനും വിറ്റു.
ക്ലബ്ബിന്റെ ഈ തീരുമാനം വിവാദമായി .
ക്രിസ്റ്റ്യാനോ റൊണാൾഡോ, "ഞാൻ ചുമതലയിലായിരുന്നുവെങ്കിൽ, ഞാൻ വ്യത്യസ്തമായി കാര്യങ്ങൾ ചെയ്യുമായിരുന്നു" എന്ന് പ്രസ്ഥാവന നടത്തി , , "ഞങ്ങൾ വീണ്ടും പൂജ്യത്തിൽ നിന്ന് ആരംഭിക്കണം."
എന്ന് കാർലോ ആഞ്ചലോട്ടി പറഞ്ഞു .
2014–15 ലാ ലിഗ സീസണിലെ മന്ദഗതിയിലുള്ള തുടക്കത്തിനുശേഷം, റയൽ മാഡ്രിഡ് റെക്കോർഡ് ഭേദിച്ച 22 മത്സരങ്ങളിൽ വിജയിച്ചു, അതിൽ ബാഴ്‌സലോണയ്ക്കും ലിവർപൂളിനുമെതിരായ വിജയങ്ങൾ ഉൾപ്പെടുന്നു,  2005-06 സീസണിൽ ഫ്രാങ്ക് റിജ്‌കാർഡിന്റെ ബാഴ്സ സ്ഥാപിച്ച തുടർച്ചയായ 18 വിജയങ്ങളുടെ മുൻ സ്പാനിഷ് റെക്കോർഡിനെയാണ് റയൽ  മറികടന്നത്  .
2015 ലെ അവരുടെ ആദ്യ മത്സരത്തിൽ വലൻസിയയോട് തോറ്റതോടെ ഈ സ്‌ട്രൈക്ക് അവസാനിച്ചു.
ചാമ്പ്യൻസ് ലീഗും (സെമി ഫൈനലിൽ യുവന്റസിനോട് പരാജയപ്പെട്ടു), കോപ ഡെൽ റേയും നിലനിർത്തുന്നതിൽ ക്ലബ് പരാജയപ്പെട്ടു, കൂടാതെ ലീഗ് കിരീടം നേടുന്നതിലും പരാജയപ്പെട്ടു, 25 2015 മെയ് 25ന് ആഞ്ചലോട്ടിയെ  പുറത്താകുന്നതിന് മുമ്പുള്ള പോരായ്മകൾ അതായിരുന്നു .
മൂന്ന് വർഷത്തെ കരാർ ഒപ്പിട്ട്  2015 ജൂൺ 3 ന് റാഫേൽ ബെനറ്റെസിനെ പുതിയ റയൽ മാഡ്രിഡ് മാനേജരായി നിയമിച്ചു .
പതിനൊന്നാം മത്സരത്തിൽ  സെവിയ്യയിൽ 3-2 ന് തോൽക്കുന്നതുവരെ റയൽ മാഡ്രിഡ് ലീഗിൽപരാജയം അറിയാതെ നിന്നു .
ഈ തോൽവിക്ക് പുറമേ റയൽ സ്വന്തം മൈതാനത്ത് ബാർസയോട് എതിരില്ലാത്ത നാല് ഗോളുഗൾക്ക് തോറ്റു .
യോഗ്യതയില്ലാത്ത കളിക്കാരനെ ആദ്യ പാദത്തിൽ ഇറക്കിയതുകാരണം റയൽ കോപ്പ ഡെൽ റെ യിൽ നിന്ന് അയോഗ്യരാക്കപ്പെട്ടു .
ആരാഥകരുമായുള്ള  ജനപ്രീതി, കളിക്കാരോടുള്ള തൃപ്തി, മികച്ച ടീമുകൾക്കെതിരെ മികച്ച ഫലങ്ങൾ തുടങ്ങിയവ നേടുന്നതിൽ പരാജയപ്പെട്ടതിനെ തുടർന്ന് 2016 ജനുവരി 4 ന് ബെനറ്റെസിനെ ചുമതലയിൽ നിന്ന് ഒഴിവാക്കി.
സിനദിൻ സിദാനെ തന്റെ ആദ്യത്തെ ഹെഡ് കോച്ചിംഗ് റോളിലേക്ക് സ്ഥാനക്കയറ്റം നൽകുന്നതിനൊപ്പം 2016 ജനുവരി 4 ന് ബെനെറ്റസിന്റെ വിടവാങ്ങൽ പ്രഖ്യാപിച്ചു.
സിദാന്റെ  കീഴിൽ, 2015–16 ലാ ലിഗയിൽ ചാമ്പ്യൻമാരായ ബാഴ്‌സലോണയ്ക്ക് ഒരു പോയിന്റ് പിന്നിൽ റയൽ രണ്ടാം സ്ഥാനത്തെത്തി.
2016 മെയ് 28 ന് റയൽ മാഡ്രിഡ് അവരുടെ പതിനൊന്നാമത്തെ ചാമ്പ്യൻസ് ലീഗ് കിരീടം നേടി,  ഈ നേട്ടത്തെ " ലാ അൻഡെസിമ " എന്ന് വിളിക്കുന്നു.
റയൽ തങ്ങളുടെ 33 മത് ലാ ലിഗ കിരീടം 2017 മെയ് നേടിയതിന് ശേഷം സിഡാനെ തന്റെ റയൽ മാഡ്രിഡ് കളിക്കാർക്കൊപ്പം മാഡ്രിഡ് മേയർ മാനുവേല കാർമെനയുടെ വലതുവശത്ത് നിൽക്കുന്നു.
2016 യുവേഫ സൂപ്പർ കപ്പിലെ വിജയത്തോടെ റയൽ മാഡ്രിഡ് അവരുടെ 2016–17 കാമ്പെയ്ൻ ആരംഭിച്ചു, ഇത് ക്ലബ്ബിന്റെ ചുമതലയുള്ള സിദാന്റെ ആദ്യത്തെ മുഴുവൻ സീസണായിരുന്നു, .
2016 ഡിസംബർ 10 ന് മാഡ്രിഡ് തോൽവി അറിയാതെ അവരുടെ തുടർച്ചയായ് 35-ാമത്തെ മത്സരം വിജയിച്ചു, ഇത് ഒരു പുതിയ ക്ലബ് റെക്കോർഡ് സ്ഥാപിച്ചു.
2016 ഡിസംബർ 18 ന് ഫൈനലിൽ  ജാപ്പനീസ് ക്ലബ് കാശിമ ആന്റ്‌ലേഴ്‌സിനെ 4–2ന് പരാജയപ്പെടുത്തി മാഡ്രിഡ് 2016 ഫിഫ ക്ലബ് ലോകകപ്പ് നേടി .
2017 ജനുവരി 12 ന് സെവില്ലയിൽ 3–3 സമനിലയോടെ, മാഡ്രിഡിന്റെ അപരാജിത മുന്നേറ്റം  40 മത്സരങ്ങളിലേക്ക് നീട്ടി, ബാഴ്സലോണയുടെ കഴിഞ്ഞ സീസണിലെ എല്ലാ മത്സരങ്ങളിലും പരാജയപ്പെടാതെ 39 മത്സരങ്ങൾ എന്ന സ്പാനിഷ് റെക്കോർഡ് റയൽ മറികടന്നു  .
മൂന്ന് ദിവസത്തിന് ശേഷം ലാ ലിഗയിൽ സെവില്ലയ്‌ക്കെതിരെ 1–2  തോൽവി വഴങ്ങിയാണ് അവരുടെ മുന്നേറ്റം അവസാനിച്ചത്.
ആ വർഷം മെയ് മാസത്തിൽ, മാഡ്രിഡ് 2016–17 ലാ ലിഗയെ റെക്കോർഡ് 33-ാം തവണ നേടി, അഞ്ച് വർഷത്തിനുള്ളിൽ അവരുടെ ആദ്യ കിരീടം.
ജൂൺ 3 ന് യുവന്റസിനെതിരായ ക്ലബ്ബിന്റെ ചാമ്പ്യൻസ് ലീഗ് ഫൈനൽ വിജയത്തിന്റെ ഫലമായി യുവേഫ ചാമ്പ്യൻസ് ലീഗ് കാലഘട്ടത്തിൽ തങ്ങളുടെ കിരീടം വിജയകരമായി സംരക്ഷിച്ച ആദ്യ ടീമായി റയൽ മാഡ്രിഡ് മാറി, 1989 ലും 1990 ലും മിലാന് ശേഷം ടൂർണമെന്റിൽ  തുടർച്ചയായി കിരീടങ്ങൾ നേടുന്ന ആദ്യ ടീമാണിത്.
ടൂർണമെന്റ് അന്ന്  യൂറോപ്യൻ കപ്പ് എന്നാണ് അറിയപ്പെട്ടിരുന്നത്.
റയൽ മാഡ്രിഡിന്റെ കിരീടം പന്ത്രണ്ടാമത്തേതും, റെക്കോർഡ് നീട്ടുന്നതും നാലുവർഷത്തിനുള്ളിൽ മൂന്നാമത്തെതുമായിരുന്നു.
നേട്ടത്തെ " ലാ ഡുവോഡിസിമ " എന്നും വിളിക്കുന്നു.
നേടിയ ട്രോഫികളുടെ കാര്യത്തിൽ  റയൽ മാഡ്രിഡിന്റെ ചരിത്രത്തിൽ  ഏറ്റവും മികച്ച  സീസൺ ആയിരുന്നു  2016–17 സീസൺ.
മാഞ്ചസ്റ്റർ യുണൈറ്റഡിനെതിരെ 2–1ന്  ജയിച്ചു റയൽ മാഡ്രിഡ്  2017 യുവേഫ സൂപ്പർ കപ്പ് നേടി.
അഞ്ചു ദിവസം കഴിഞ്ഞ്, റയൽ മാഡ്രിഡ്  കോപ ഡി എസ്പാന മത്സരത്തിൽ  ബാഴ്സലോണയെ നൂ ക്യാമ്പിൽ   3-1 നും ബെർണബ്യൂവിൽ 2-0 പരാജയപ്പെടുത്തി കിരീടം നേടി.
2017 ഡിസംബർ 16 ന് ഫൈനലിൽ ബ്രസീലിയൻ ക്ലബ് ഗ്രാമിയോയെ 1–0ന് പരാജയപ്പെടുത്തി റയൽ, 2017 ഫിഫ ക്ലബ് ലോകകപ്പിന്റെ  ട്രോഫി നിലനിർത്തിയ ആദ്യ ക്ലബ്ബായി മാറി .
2018 ൽ തുടർച്ചയായ മൂന്നാമത്തെ യുവേഫ ചാമ്പ്യൻസ് ലീഗും റയൽ മാഡ്രിഡ് നേടി, ടൂർണമെന്റിന്റെ തുടക്കം മുതൽ തുടർച്ചയായി മൂന്ന് യുവേഫ ചാമ്പ്യൻസ് ലീഗ് കിരീടങ്ങൾ നേടുന്ന ആദ്യ ക്ലബ്ബായി റയൽ മാറി, 1970 കളിൽ ബയേൺ മ്യൂണിക്കിന് ശേഷം യൂറോപ്യൻ ടൂർണമെന്റിൽ തുടർച്ചയായി മൂന്ന് കിരീടങ്ങൾ നേടുന്ന ആദ്യ ടീമായി റയൽ മാറി.
ഫൈനൽ ജയിച്ച് അഞ്ച് ദിവസത്തിന് ശേഷം മെയ് 31 ന് സിദാൻ റയൽ മാഡ്രിഡ് മാനേജർ സ്ഥാനം രാജിവച്ചതായി പ്രഖ്യാപിചു.
ജൂൺ 12 ന് റയൽ മാഡ്രിഡ് അവരുടെ പുതിയ മാനേജരായി സ്പാനിഷ് ദേശീയ ടീമിന്റെ മുഖ്യ പരിശീലകനായ ഹൂലൻ  ലോപെറ്റെഗുയിയെ തിരഞ്ഞെടുത്തു .
2018 ഫിഫ ലോകകപ്പിന് ശേഷം അദ്ദേഹം ഔദ്യോഗികമായി മാനേജരാകുമെന്ന് അറിയിച്ചിരുന്നു.
എന്നിരുന്നാലും ടീമിനെ അറിയിക്കാതെ തന്നെ അദ്ദേഹം റയലുമായി  ചർച്ചകൾ നടത്തിയെന്ന് പറഞ്ഞു ടൂർണമെന്റിന് ഒരു ദിവസം മുമ്പാണ് സ്പാനിഷ് ദേശീയ ടീം ലോപറ്റെഗുയിയെ പുറത്താക്കിയത് .
2018 വേനൽക്കാലത്ത് ആക്രമണാത്മകമായി ക്ലബ് വീണ്ടും ടീമിനെ  രൂപപ്പെടുത്താൻ തുടങ്ങി,   ക്രിസ്റ്റ്യാനോ റൊണാൾഡോയെ യുവന്റസിന് 100 മില്യൺ ഡോളറിന് വിറ്റുത് അതിൽ ഒന്നായിരുന്നു .
മോശം പ്രകടനത്തിനും ടീമിൽ നിന്നുള്ള തോൽവികൾക്കും ശേഷം ലോപറ്റെഗുയി പുറത്താക്കപ്പെടുകയും പകരം കാസ്റ്റില്ല പരിശീലകനായിരുന്ന സാന്റിയാഗോ സോളാരിയെ നിയമിക്കുകയും ചെയ്തു .
2018 ഡിസംബർ 22 ന് റയൽ മാഡ്രിഡ് 2018 ഫിഫ ക്ലബ് ലോകകപ്പിന്റെ ഫൈനലിൽ അൽ ഐനെ 4–1ന് പരാജയപ്പെടുത്തി.
വിജയത്തോടെ റയൽ മാഡ്രിഡ് നാല് കിരീടങ്ങളുമായി ക്ലബ് ലോകകപ്പിലെ  റെക്കോർഡ് ജേതാക്കളായി.
ഫിഫ ക്ലബ്ബ് ലോകകപ്പിന്റെ മുൻഗാമിയായി ഇന്റർകോണ്ടിനെന്റൽ കപ്പിനെ ഫിഫ അംഗീകരിച്ചതിനാൽ ഏഴ് തവണ ലോക ചാമ്പ്യന്മാരായി അവർ കണക്കാക്കപ്പെടുന്നു.
2019 മാർച്ച് 11 ന് റയൽ മാഡ്രിഡ് സിദാനെ വീണ്ടും ക്ലബ്ബിന്റെ മുഖ്യ പരിശീലകനായി നിയമിച്ചു.
2020 ജനുവരി 12 ന് റയൽ മാഡ്രിഡ് അറ്റ്ലറ്റിക്കോ മാഡ്രിഡിനെ പെനാൽറ്റി ഷൂട്ടൗട്ടിൽ പരാജയപ്പെടുത്തി അവരുടെ പതിനൊന്നാമത്തെ സൂപ്പർകോപ ഡി എസ്പാന കിരീടം നേടി.
ചിഹ്നങ്ങളും നിറങ്ങളും ചിഹ്നങ്ങൾ 1900-1908 1908-1920 1920-1931 1931-1940 2001-(നിലവിൽ)
ആദ്യത്തെ ചിഹ്നത്തിൽ ക്ലബ്ബിന്റെ മൂന്ന് ഇനീഷ്യലുകളുടെ അലങ്കാര ഇന്റർലേസിംഗ് അടങ്ങിയ ലളിതമായ രൂപകൽപ്പനയായിരുന്നു ( മാഡ്രിഡ് ക്ലബ് ഡി ഫുട്ബോളിന്റെ  "എംസിഎഫ്", വെള്ള ഷർട്ടിൽ കടും നീലനിറത്തിൽ ) .
ചിഹ്നത്തിലെ ആദ്യത്തെ മാറ്റം 1908-ലായിരുന്നു  , അക്ഷരങ്ങൾ കൂടുതൽ കാര്യക്ഷമമായ ഒരു രൂപം സ്വീകരിച്ച് ഒരു വൃത്തത്തിനുള്ളിൽ  പ്രത്യക്ഷപ്പെട്ടു.
1920-ൽ പെഡ്രോ  പ്രസിഡന്റ് സ്ഥാനത്തു വരുന്നത് വരെ ചിഹ്നത്തിന്റെ ക്രമീകരണത്തിൽ   മാറ്റം സംഭവിച്ചില്ല.
പെഡ്രോയുടെ കാലത്ത് , അൽഫോൻസോ പന്ത്രണ്ടാമൻ രാജാവ് ക്ലബിന് രാജകീയ പദവി നൽകി, അത് "റയൽ മാഡ്രിഡ്" എന്ന തലക്കെട്ടിന്റെ രൂപത്തിൽ വന്നു, അതായത് "രാജകീയം "എന്ന അർത്ഥത്തിൽ .
അങ്ങനെ, അൽഫോൻസോയുടെ കിരീടം ചിഹ്നത്തിലേക്ക് ചേർക്കുകയും ക്ലബ് സ്വയം റയൽ മാഡ്രിഡ് ക്ലബ് ദെ ഫുട്ബോൾ എന്ന പേരിൽ രൂപപ്പെടുത്തുകയും ചെയ്തു .
1931 ൽ രാജവാഴ്ച പിരിച്ചുവിട്ടതോടെ എല്ലാ രാജകീയ ചിഹ്നങ്ങളും (ചിഹ്നത്തിലെ കിരീടവും റയലിന്റെ തലക്കെട്ടും) ഇല്ലാതാക്കി.
കിരീടത്തിന് പകരം റീജിയൻ ഓഫ് കാസ്റ്റിലിന്റെ ഇരുണ്ട മൾബറി ബാൻഡ് ഉപയോഗിച്ചു.
1941 ൽ, ആഭ്യന്തരയുദ്ധം അവസാനിച്ച് രണ്ട് വർഷത്തിന് ശേഷം, ചിഹ്നത്തിന്റെ "രാജകീയ കിരീടം " പുനസ്ഥാപിച്ചു, കാസ്റ്റിലിന്റെ മൾബറി വരയും നിലനിർത്തി.
21-ാം നൂറ്റാണ്ടിൽ മികച്ച പ്രകടനം കാഴ്ചവെക്കാനും അതിന്റെ ചിഹ്നം കൂടുതൽ മാനദണ്ഡമാക്കാനും 2001-ൽ ക്ലബ് ആഗ്രഹിച്ചപ്പോഴാണ് ചിഹ്നത്തിൽ ഏറ്റവും പുതിയ മാറ്റം വരുത്തിയത്.
മൾബറി സ്ട്രൈപ്പ് കൂടുതൽ നീല നിറത്തിലുള്ള നിഴലിലേക്ക് മാറ്റുക എന്നതായിരുന്നു പരിഷ്‌ക്കരണങ്ങളിലൊന്ന്.
നിറങ്ങൾ 1964 ൽ റയൽ മാഡ്രിഡ്.
1925 ലെ ഒരു സീസൺ ഒഴികെ എല്ലാ സീസണും വെള്ളകുപ്പായം ധരിച്ചു  ആതിഥേയ മത്സരങ്ങൾ കളിച്ചു .
ക്ലബ്ബിന്റെ ചരിത്രത്തിലുടനീളം റയൽ മാഡ്രിഡ് ആതിഥേയ മത്സരങ്ങൾ വെളുത്ത ഷർട്ട് നിലനിർത്തിയിട്ടുണ്ട്.
എന്നിരുന്നാലും, ഒരു സീസണിൽ ഷർട്ടും ഷോർട്ട്സും വെളുത്തതായിരുന്നില്ല.
1925 ൽ എസ്കോബലും ക്വസഡയും ഏറ്റെടുത്ത ഒരു സംരംഭമായിരുന്നു ഇത്;ഇരുവരും ഇംഗ്ലണ്ടിലൂടെ സഞ്ചരിക്കുകയായിരുന്നപ്പോൾ ലണ്ടൻ ആസ്ഥാനമായുള്ള ടീം കൊരിന്ത്യൻ എഫ്‌സി ധരിച്ച കിറ്റ് ശ്രദ്ധയിൽപ്പെട്ടു .
ചാരുതയ്ക്കും കായികക്ഷമതയ്ക്കും പേരുകേട്ട അക്കാലത്തെ ഏറ്റവും പ്രശസ്തമായ ടീമുകളിലൊന്നാണ് ഈ ക്ലബ്ബ് .
ഇംഗ്ലീഷ് ടീമിനെ ആവർത്തിക്കാനുള്ള ശ്രമത്തിൽ റയൽ മാഡ്രിഡ് കറുത്ത ഷോർട്ട്സ് ധരിക്കുമെന്ന് തീരുമാനിച്ചു, എന്നാൽ ഈ സംരംഭം ഒരു വർഷം മാത്രം നീണ്ടുനിന്നു.
ബാഴ്‌സലോണക്കെതിരെ മാഡ്രിഡിൽ 1–5 തോൽവിയും കാറ്റലോണിയയിൽ 2–0 തോൽവിയുമായി കപ്പിൽ നിന്ന് പുറത്തായതിന് ശേഷം പ്രസിഡന്റ് പാരാഗെസ് ഒരു വൈറ്റ് കിറ്റിലേക്ക് മടങ്ങാൻ തീരുമാനിച്ചു, മറ്റ് കിറ്റ് മോശം ഭാഗ്യം കൊണ്ടുവന്നുവെന്ന് അവകാശപ്പെട്ടു.
1940 കളുടെ തുടക്കത്തിൽ, മാനേജർ കുപ്പായത്തിലേക്ക് ബട്ടണുകളും ഇടത് മുലയിലെ ക്ലബ്ബിന്റെ ചിഹ്നവും ചേർത്ത് വീണ്ടും കിറ്റ് മാറ്റി, അത് അന്നുമുതൽ തുടരുന്നു.
1947 നവംബർ 23 ന് മെട്രോപൊളിറ്റാനോ സ്റ്റേഡിയത്തിൽ അറ്റ്ലറ്റിക്കോ മാഡ്രിഡിനെതിരായ മത്സരത്തിൽ റയൽ മാഡ്രിഡ് അക്കമിട്ട ഷർട്ടുകൾ ധരിച്ച ആദ്യത്തെ സ്പാനിഷ് ടീമായി.
യുഗത്തിലെ പ്രബലമായ റയൽ മാഡ്രിഡിനെ അനുകരിക്കാനായി ഇംഗ്ലീഷ് ക്ലബ്ബായ ലീഡ്സ് യുണൈറ്റഡ് 1960 കളിൽ അവരുടെ വെള്ള ഷർട്ട് സ്ഥിരമായി സ്വിച്ച് ചെയ്തു.
റയലിന്റെ പരമ്പരാഗത എവേ നിറങ്ങൾ എല്ലാം നീല അല്ലെങ്കിൽ പർപ്പിൾ ആണ്.
റെപ്ലിക്കാ കിറ്റ് മാർക്കറ്റിന്റെ വരവിന് ശേഷം, ചുവപ്പ്, പച്ച, ഓറഞ്ച്, കറുപ്പ് എന്നിവ ഉൾപ്പെടെ നിരവധി വർണ്ണ ഡിസൈനുകളും ക്ലബ് പുറത്തിറക്കി.
ക്ലബ്ബിന്റെ കിറ്റ് നിർമ്മിക്കുന്നത് അഡിഡാസാണ് , ഇതിന്റെ കരാർ 1998 മുതൽ നീളുന്നു.
റയൽ മാഡ്രിഡിന്റെ ആദ്യ ഷർട്ട് സ്പോൺസറായ സാനുസി 1982–83, 1983–84, 1984–85 സീസണുകൾക്ക് സ്‌പോൺസർഷിപ്പ് നടത്തി .
2001 ൽ, റയൽ മാഡ്രിഡ് ടെക്കയുമായുള്ള കരാർ അവസാനിപ്പിക്കുകയും ഒരു സീസണിൽ ക്ലബ്ബിന്റെ വെബ്‌സൈറ്റ് പ്രോത്സാഹിപ്പിക്കുന്നതിന് റിയൽമാഡ്രിഡ്.
കോം ലോഗോ ഉപയോഗിക്കുകയും ചെയ്തു.
തുടർന്ന്, 2002 ൽ സീമെൻസ് മൊബൈലുമായി ഒരു കരാർ ഒപ്പിട്ടു, 2006 ൽ ക്ലബ്ബിന്റെ കുപ്പായത്തിൽ ബെൻക്യു സീമെൻസ് ലോഗോ പ്രത്യക്ഷപ്പെട്ടു.
2007 മുതൽ 2013 വരെ റയൽ മാഡ്രിഡിന്റെ ഷർട്ട് സ്പോൺസർ ബെൻക്യു സീമെൻസിന്റെ സാമ്പത്തിക പ്രശ്‌നങ്ങളെ തുടർന്ന് bwin.com ആയിരുന്നു.
ഫ്ലൈ എമിറേറ്റ്സ് 2013 ൽ അവരുടെ ഷർട്ട് സ്പോൺസറായി.
2017 ൽ ക്ലബ്ബ് വിമാനവുമായുള്ള സ്പോൺസർഷിപ്പ് പുതുക്കി, പ്രതിവർഷം 70 ദശലക്ഷം യൂറോ  വിലമതിക്കുന്ന 2022 വരെ നീളുന്ന കരാർ ഒപ്പിട്ടു.
2015 ൽ അഡിഡാസുമായി മൊത്തം 850 ദശലക്ഷം യൂറോ  (ഒരു ബില്യൺ ഡോളർ) വിലമതിക്കുന്ന   10 വർഷത്തെ കരാർ ഒപ്പിട്ടു, ഒരു സീസണിൽ 59 ദശലക്ഷം യൂറോ  (64 ദശലക്ഷം ഡോളർ) സമ്പാദിച്ചു.
കിറ്റ് വിതരണക്കാരും ഷർട്ട് സ്പോൺസർമാരും റയൽ മാഡ്രിഡിന്റെ ജേഴ്സി (2015 ൽ ലൂക്കാ മോഡ്രിക്ക് ധരിച്ചത്) അഡിഡാസ് നിർമ്മിക്കുന്നു, എമിറേറ്റ്സ് ഷർട്ട് സ്പോൺസർ കാലയളവ് കിറ്റ് നിർമ്മാതാവ് ഷർട്ട് സ്പോൺസർ 1980–1982 അഡിഡാസ് - 1982–1985 സാനുസി 1985-1989 ഹമ്മൽ പർമലത്ത് 1989–1991 റെനി പിക്കോട്ട് 1991-1992 ഒറ്റാസ 1992-1994 ടെക്ക 1994–1998 കെൽമെ 1998–2001 അഡിഡാസ് 2001–2002 Realmadrid.com 2002–2005 സീമെൻസ് മൊബൈൽ 2005-2006 സീമെൻസ് 2006-2007 ബെൻക്യു-സീമെൻസ് 2007–2013 bwin 2013– 0000 എമിറേറ്റ്സ് കിറ്റ് ഡീലുകൾ കിറ്റ് വിതരണക്കാരൻ കാലയളവ് കരാർ കരാർ ദൈർഘ്യം മൂല്യം അഡിഡാസ് 1998 - ഇന്നുവരെ വെളിപ്പെടുത്താത്തത് 2015–2020 (6 വർഷം ) ആകെ € 1 ബില്യൺ 8 മെയ് 2019 2020–2028 (8 വർഷം ) ആകെ € 1.1 ബില്യൺ
കുറിപ്പ്: ടീമിന്റെ ഓൺ-പിച്ച് പ്രകടനത്തെ ആശ്രയിച്ച് ഏത് സമയത്തും ആദ്യകാല കരാർ അവസാനിപ്പിക്കൽ ക്ലോസുകൾ സജീവമാക്കുന്നു.
മൈതാനം
നിരവധി മൈതാനങ്ങളിൽ ആതിഥേയ മത്സരങ്ങൾ കളിച്ച ശേഷം 1912 ന് ക്യാമ്പോ ദെ  ഒ ഡോണൽ മൈതാനത്തേക്ക്  ക്ലബ്ബ്  മാറി .
തുടർന്ന് 11 വർഷം മാഡ്രിഡ് ഫുട്ബാൾ ക്ലബ്ബിന്റെ ആതിഥേയ മൈതാനം അവിടെയായിരുന്നു .
അതിനുശേഷം ഒരു വർഷത്തേക്ക് 8000 കാണികളെ ഉൾക്കൊള്ളുന്ന ക്യാമ്പോ ദെ സിയൂദാദ്   ലിനെയാൽ മൈതാനത്തേക്ക് മാറി .
അതിനു ശേഷം റയൽ മാഡ്രിഡ് ചാമാർട്ടിൻ സ്റ്റേഡിയത്തിലേക്ക് തങ്ങളുടെ ആതിഥേയ മത്സരങ്ങൾ മാറ്റി .
1923 ന് ന്യുകാസ്റ്റൽ യുണൈറ്റഡിനെതിരെയുള്ള മത്സരത്തോടെ ഉദ്ഘാടനം ചെയ്ത ഈ സ്റ്റേഡിയത്തിന് 22500 കാണികളെ ഉൾകൊള്ളിക്കാവുന്ന ശേഷിയുണ്ടായിരുന്നു .
ഈ സ്റ്റേഡിയത്തിൽ വച്ചാണ് റയൽ മാഡ്രിഡ് തങ്ങളുടെ ആദ്യ സ്പാനിഷ് ലീഗ് കിരീടം നേടിയത് .
ചില വിജയങ്ങൾക്ക് ശേഷം ക്ലബ്ബിന്റെ സ്വപ്നങ്ങൾക്ക്  ചാമാർട്ടിൻ സ്റ്റേഡിയം പോരാ എന്ന അഭിപ്രായത്തിൽ 1943 ൽ  ക്ലബ്ബിന്റെ തിരഞ്ഞെടുക്കപ്പെട്ട അധ്യക്ഷൻ സാന്തിയാഗോ ബെർണാബ്യു പുതിയ സ്റ്റേഡിയം നിർമിക്കാൻ ആരംഭിക്കുകയും 1947 ഡിസംബർ 14 ന് ഉദ്ഘാടനവും നടത്തി .
ഇതാണ് ഇന്നറിയപ്പെടുന്ന സാന്തിയാഗോ ബെർണബ്യു സ്റ്റേഡിയം .
സ്റ്റേഡിയത്തിന് ഈ പേര് ലഭിക്കുന്നത് 1955ലാണ് .
1953 ലെ വിപുലീകരണത്തിനുശേഷം സ്റ്റേഡിയത്തിന്റെ ശേഷി 120,000 ആയി.
അതിനുശേഷം, ആധുനികവൽക്കരണങ്ങൾ കാരണം നിരവധി കുറവുകൾ ഉണ്ടായിട്ടുണ്ട് .
നിലവിൽ  81,044 കാണികളെ ഉൾകൊള്ളാനുള്ള ശേഷിയാണ് സ്റേഡിയത്തിനുള്ളത് .
പിൻവലിക്കാവുന്ന മേൽക്കൂര ചേർക്കുന്നതിനുള്ള പദ്ധതി ക്ലബ്ബ് പ്രഖ്യാപിച്ചിട്ടുണ്ട്.
1964 ലെ യുവേഫ യൂറോപ്യൻ ചാമ്പ്യൻഷിപ്പ് ഫൈനൽ, 1982 ഫിഫ ലോകകപ്പ് ഫൈനൽ, 1957, 1969, 1980 യൂറോപ്യൻ കപ്പ് ഫൈനലുകൾ, 2010 യുവേഫ ചാമ്പ്യൻസ് ലീഗ് ഫൈനൽ എന്നിവ ബെർണബ്യൂ ആതിഥേയത്വം വഹിച്ചു.
സ്റ്റേഡിയത്തിന് സ്വന്തമായി മാഡ്രിഡ് മെട്രോ സ്റ്റേഷൻ ഉണ്ട് 10 ലൈനിനൊപ്പം സാന്റിയാഗോ ബെർണബ്യൂ എന്നാണ് സ്റ്റേഷന്റെ പേര്.
2007 നവംബർ 14 ന് യുവേഫ ബെർണബുവിനെ എലൈറ്റ് ഫുട്ബോൾ സ്റ്റേഡിയത്തിലേക്ക് ഉയർത്തി.
2006 മെയ് 9 ന്  റയൽ  സാധാരണയായി പരിശീലനം നടത്തുന്ന  റയൽ മാഡ്രിഡ് സിറ്റിയിൽ  ആൽഫ്രെഡോ ഡി സ്റ്റെഫാനോ സ്റ്റേഡിയം ഉദ്ഘാടനം ചെയ്തു.
ഈ വേദി ഇപ്പോൾ വാൽഡെബാസിലെ മാഡ്രിഡിന് പുറത്ത് സ്ഥിതിചെയ്യുന്ന ക്ലബിന്റെ പരിശീലന കേന്ദ്രമായ സിയാഡ് റിയൽ മാഡ്രിഡിന്റെ ഭാഗമാണ്.
5,000 പേർ താമസിക്കുന്ന സ്റ്റേഡിയത്തിൽ റയൽ മാഡ്രിഡ് കാസ്റ്റില്ലയുടെ ഹോം ഗ്രൗണ്ടാണ്.
മുൻ റിയൽ ഇതിഹാസം ആൽഫ്രെഡോ ഡി സ്റ്റെഫാനോയുടെ പേരാണ് ഇതിന് നൽകിയിരിക്കുന്നത്.
രേഖകളും സ്ഥിതിവിവരക്കണക്കുകളും റൗൾ ; റയൽ മാഡ്രിഡിനായി ഏറ്റവും കൂടുതൽ മത്സരങ്ങളിൽ പങ്കെടുത്ത താരം ..
റയൽ മാഡ്രിഡിനായി ഏറ്റവും കൂടുതൽ മത്സരങ്ങളിൽ പങ്കെടുത്ത താരമാണ്  റൗൾ .
1994 മുതൽ 2010 വരെ മൊത്തം 741 മത്സരങ്ങളിൽ അദ്ദേഹം റയലിനായി ബൂട്ടണിഞ്ഞു  .
725 മത്സരങ്ങളുമായി ഐകർ കാസിയസ് ആണ് രണ്ടാം സ്ഥാനത്തുള്ളത് .
ഏറ്റവും കൂടുതൽ മത്സരങ്ങളിൽ കളിച്ച റയൽ ഗോൾ കീപ്പറും ഇദ്ദേഹം ആണ് .
ലാ ലിഗയിൽ ഒരൊറ്റ സീസണിൽ ഓരോ ടീമിനെതിരെയും ഗോൾ നേടുന്ന ആദ്യ കളിക്കാരൻ ക്രിസ്റ്റ്യാനോ റൊണാൾഡോ
ക്രിസ്റ്റ്യാനോ റൊണാൾഡോ 450 ഗോളുകളുമായി റയൽ മാഡ്രിഡിന്റെ എക്കാലത്തെയും മികച്ച ഗോൾ സ്‌കോററാണ്.
മറ്റ് ആറ് കളിക്കാർ റയലിനായി 200 ഗോളുകൾ നേടിയിട്ടുണ്ട്: ആൽഫ്രെഡോ ഡി സ്റ്റെഫാനോ (1953-64), സാന്റിലാന (1971–88), ഫെറൻക് പുസ്കസ് (1958–66), ഹ്യൂഗോ സാഞ്ചസ് (1985–92), കരീം ബെൻസെമ (2009- ), റൗൾ (1994–2010).
ഒരു സീസണിൽ ഏറ്റവും കൂടുതൽ ഗോൾ നേടിയ റെക്കോർഡും ക്രിസ്റ്റ്യാനോ റൊണാൾഡോക്കുണ്ട്  (2014–15ൽ 48ഗോളുകൾ ), ലാ ലിഗ ചരിത്രത്തിൽ 311 ഗോളുകളുമായി റയലിന്റെ എക്കാലത്തെയും മികച്ച ഗോൾ സ്‌കോറർ കൂടിയാണ് ക്രിസ്റ്റ്യാനോ .2005 ൽ റൗൾ മറികടക്കുന്നതുവരെ  ഡി സ്റ്റെഫാനോയുടെ 58 ൽ ഗോളുകൾ യൂറോപ്യൻ കപ്പിലെ എക്കാലത്തെയും ഉയർന്ന നിരക്കായിരുന്നു ,  ഇപ്പോൾ 105 ഗോളുകളുമായി ക്രിസ്റ്റ്യാനോ റൊണാൾഡോ കൈവശമാണ് ഈ റെക്കോഡും .
ക്ലബ്ബിന്റെ ചരിത്രത്തിലെ ഏറ്റവും വേഗതയേറിയ ഗോൾ (12 സെക്കൻഡ്) 2003 ഡിസംബർ 3 ന് അറ്റ്ലെറ്റിക്കോ മാഡ്രിഡിനെതിരായ ലീഗ് മത്സരത്തിനിടെ ബ്രസീലിയൻ റൊണാൾഡോ നേടി.
ഔദ്യോദികമായി റയൽ മാഡ്രിഡിന്റെ ആതിഥേയ മത്സരത്തിന്റെ ഏറ്റവും കൂടിയ ഹാജർ 83,329 ആണ് .
2006 ലെ ഒരു കോപ്പ ഡെൽറേ മത്സരത്തിലായിരുന്നു ഇത് .
എന്നാൽ ഇന്ന് സാന്തിയാഗോ ബെർണാബ്യുവിന്റെ പരമാവധി ഉൾക്കൊള്ളാവുന്ന കാണികളുടെ എണ്ണം 81,044 ആണ് .
121 മത്സരത്തോടെ  (17 February 1957 to 7 March 1965), ലീഗിൽ ഹോം മത്സത്തിൽ അപരാചിതരായി മുന്നേറിയ റെക്കോർഡ് റയലിന്റെ കൈവശമാണുള്ളത് .
ക്ലബ്ബിന്റെ സംയുക്ത റെക്കോർഡ് സൈനിംഗാണ് ഗാരെത് ബേൽ , 2013 ൽ 100 മില്യൺ യൂറോ .
യൂറോപ്യൻ കപ്പ് / യുവേഫ ചാമ്പ്യൻസ് ലീഗ് ഏറ്റവും കൂടുതൽ  നേടിയതിന്റെയും(13) ഏറ്റവും കൂടുതൽ സെമി ഫൈനൽ മത്സരങ്ങൾ  (28) കളിച്ചത്തിന്റെയും റെക്കോഡ് ക്ലബ്ബിന്റെ പേരിലാണ് .
.1955–56 മുതൽ 1969–70 വരെ യൂറോപ്യൻ കപ്പിൽ (ചാമ്പ്യൻസ് ലീഗ് ആകുന്നതിന് മുമ്പ്)  തുടർച്ചയായി പങ്കെടുത്തതി ന്റെയും റെക്കോഡ് ക്ലബ്ബിന്റെ പേരിലാണ്(15).
ക്ലബ്ബിന്റെ ഓൺ-ഫീൽഡ് റെക്കോർഡുകളിൽ 2014–15 സീസണിലെ എല്ലാ മത്സരങ്ങളിലും 22 ഗെയിമുകൾ വിജയിച്ചു, ഒരു സ്പാനിഷ് റെക്കോർഡും ലോകമെമ്പാടുമുള്ള നാലാമത്തേതും.
2017 സെപ്റ്റംബറിൽ,  ബ്രസീലിയൻ ക്ലബ് സാന്റോസിന്റെ  തുടർച്ചയായ 73 ഗെയിമിൽ ഗോൾ നേടിയ റെക്കോഡിനൊപ്പം റയൽ മാഡ്രിഡ് എത്തി.
യുവേഫ ക്ലബ് റാങ്കിംഗ് പുതുക്കിയത്: 10 March 2020 റാങ്ക് ടീം പോയിന്റുകൾ 1 റിയൽ മാഡ്രിഡ് 134.000 2 ബാഴ്‌സലോണ 124.000 3 ബയേൺ മ്യൂണിക് 123.000 4 അറ്റ്ലാറ്റിക്കോ മാഡ്രിഡ് 123.000 5 യുവന്റസ് 115.000 പിന്തുണ ബെർണബുവിലെ സീസൺ ടിക്കറ്റുകളുടെ എണ്ണം 65,000 ആണ്, ബാക്കിയുള്ള സീറ്റുകൾ പൊതുജനങ്ങൾക്ക് ലഭ്യമാക്കി.
ആതിഥേയ മത്സരങ്ങളിൽ സ്റ്റേഡിയത്തിന്റെ ഭൂരിപക്ഷവും സീസൺ ടിക്കറ്റ് ഉടമകൾ നിറഞ്ഞതായിരിക്കും .
സീസൺ ടിക്കറ്റുകളുടെ എണ്ണം 65000 ആയി പരിമിതപ്പെടുത്തിയിട്ടുണ്ട് .
സീസൺ ടിക്കറ്റ് ഉടമയാകാൻ ക്ലബ്ബ് അംഗം ആകേണ്ടതുണ്ട് .
ക്ലബ്ബ് അംഗങ്ങൾക്ക് പുറമെ ലോകമെമ്പാടുമായി 1800 ഓളം ഔദ്യോദിക ആരാധക കൂട്ടങ്ങളും റയലിനുണ്ട് .
ഫേസ്ബുക്കിൽ 100 മില്യൺ ആദരാധകർ ഉണ്ടായ ആദ്യ കായിക ടീമാണ് റയൽ .
ചിരവൈരികൾ എൽ ക്ലാസിക്കോ എൽ ക്ലാസിക്കോ , രണ്ട് ക്ലബ്ബുകൾ തമ്മിലുള്ള മത്സരത്തേക്കാളുപരി രണ്ട് സംസ്കാരങ്ങൾ തമ്മിലുള്ള സംഘട്ടനമായി വിലയിരുത്തപ്പെടുന്നു.
ദേശീയ ടൂർണമെന്റിൽ രണ്ട് ശക്തരായ ക്ലബ്ബുകൾ ഏറ്റുമുട്ടുമ്പോൾ അവർ ബദ്ധവൈരികളായി മാറുന്നത് സ്വാഭാവികമാണ്.
ലാ ലിഗയിലെ പ്രമുഖ ടീമുകളാണ് റയൽ മാഡ്രിഡും എഫ്.സി. ബാഴ്സലോണയും.
ഇവർ തമ്മിൽ നടക്കുന്ന ഫുട്ബോൾ മത്സരം എൽ ക്ലാസിക്കോ എന്നറിയപ്പെടുന്നു.
രണ്ട് ഫുട്ബോൾ ക്ലബ്ബുകൾ എന്നിതലുപരി ബാഴ്സയും റയലും സ്പെയിനിലെ രണ്ട് ശത്രു മേഖലകളുടെ പ്രതിനിധികൾ കൂടിയാണ്.
ബാഴ്സ കാറ്റലോണിയയെ പ്രതിനിധീകരിക്കുമ്പോൾ റയൽ കാസിലിയയിൽ നിന്നാണ് വരുന്നത്.
ഇവർ രണ്ട് നഗരങ്ങളുടെ പ്രതിനിധികൾ കൂടിയാണ്.
ബാഴ്സലോണയുടേയും മാഡ്രിഡിന്റേയും .
സാംസ്കാരിമായും രാഷ്ട്രീയപരമായും വിഭിന്ന ധ്രുവങ്ങളിൽ നിൽക്കുന്ന മേഖലകളാണ് കാറ്റലോണിയയും കാസിലിയയും.
സ്പാനിഷ് ആഭ്യന്തരയുദ്ധങ്ങളിൽ പ്രതിഫലിച്ചിരുന്നത് കറ്റാലൻമാരും കാസിലിയന്മാരും തമ്മിലുള്ള ശത്രുതയായിരുന്നു.
എൽ ഡെർബി മാഡ്രിലീന്യോ സാന്റിയാഗോ ബെർണാബുവിൽ നടന്ന 2006 ലെ എൽ ഡെർബി മാഡ്രിലീനോ മത്സരത്തിൽ റയൽ മാഡ്രിഡ് ആരാധകർ .
ക്ലബ്ബിന്റെ ഏറ്റവും അടുത്ത അയൽക്കാരാണ് അറ്റ്ലാറ്റിക്കോ മാഡ്രിഡ് .
1903 ൽ മൂന്ന് ബാസ്‌ക് വിദ്യാർത്ഥികളാണ് അറ്റ്ലാറ്റിക്കോ സ്ഥാപിച്ചതെങ്കിലും 1904 ൽ മാഡ്രിഡ് എഫ്‌സിയിലെ വിമത അംഗങ്ങൾ അതിൽ ചേർന്നു.
അറ്റ്ലാറ്റിക്കോയെ സ്പാനിഷ് വ്യോമസേനയുടെ ഫുട്ബോൾ ടീമുമായി ലയിപ്പിച്ചതിനുശേഷം പിരിമുറുക്കം കൂടുതൽ വർദ്ധിച്ചു (അങ്ങനെ അറ്റ്ലറ്റിക്കോ അവിയാസിയൻ എന്ന് പുനർനാമകരണം ചെയ്യപ്പെട്ടു), 1929 ഫെബ്രുവരി 21 ന് മുൻ ചാമർട്ടീനിൽ നടന്ന ആദ്യ ലീഗ് ചാമ്പ്യൻഷിപ്പിന്റെ മൂന്നാം മത്സരത്തിൽ അവർ ആദ്യമായി കണ്ടുമുട്ടി.
പുതിയ ടൂർണമെന്റിന്റെ ആദ്യ ഔദ്യോഗിക ഡെർബിയായിരുന്നു ഇത്, റയൽ 2–1ന് വിജയിച്ചു.
1959 ൽ യൂറോപ്യൻ കപ്പിനിടെ രണ്ട് ക്ലബ്ബുകളും സെമി ഫൈനലിൽ ഏറ്റുമുട്ടിയപ്പോൾ ഈ മത്സരം ആദ്യമായി അന്താരാഷ്ട്ര ശ്രദ്ധ നേടി.
ബെർണബുവിൽ റയൽ ആദ്യ പാദം 2–1ന് നേടിയപ്പോൾ അറ്റ്ലാറ്റിക്കോ മെട്രോപൊളിറ്റാനോയിൽ 1–0ന് വിജയിച്ചു.
സമനില ഒരു റീപ്ലേയിലേക്ക് പോയി, റയൽ 2–1ന് വിജയിച്ചു.
എന്നിരുന്നാലും, മുൻ റയൽ മാഡ്രിഡ് പരിശീലകൻ ജോസ് വില്ലലോംഗയുടെ നേതൃത്വത്തിൽ 1960 ലും 1961 ലും നടന്ന രണ്ട് കോപ ഡെൽ ജനറൽ സിസിമോ ഫൈനലുകളിൽ നഗര എതിരാളികളെ പരാജയപ്പെടുത്തി അറ്റ്ലാറ്റിക്കോ  പകരം വീട്ടി .
1961 നും 1989 നും ഇടയിൽ, റിയൽ ലാ ലിഗയിൽ ആധിപത്യം പുലർത്തിയപ്പോൾ, അറ്റ്ലെറ്റിക്കോ മാത്രമാണ് ഇതിന് ഗുരുതരമായ വെല്ലുവിളി ഉയർത്തിയത് , 1966, 1970, 1973, 1977 വർഷങ്ങളിൽ അവർ ലീഗ്  കിരീടങ്ങൾ നേടി.
1965 ൽ എട്ട് വർഷത്തിനിടെ ബെർണബുവിൽ റയലിനെ തോൽപ്പിച്ച ആദ്യ ടീമായി അറ്റ്ലാറ്റിക്കോ മാറി.
അടുത്ത കാലത്തായി അറ്റ്ലാറ്റിക്കോയ്‌ക്കെതിരായ റയൽ മാഡ്രിഡിന്റെ റെക്കോർഡ് വളരെ അനുകൂലമാണ്.
വിസെൻറ് കാൽഡെറോൺ സ്റ്റേഡിയത്തിൽ അറ്റ്ലെറ്റിക്കോയിൽ 0-4 ന് വിജയിച്ചതിന് ശേഷം 2002-03 സീസണിൽ റയൽ ലാ ലിഗ കിരീടം നേടി.
1999 ന് ശേഷം നഗര എതിരാളികളോട് അറ്റ്ലാറ്റിക്കോ  ആദ്യ വിജയം നേടിയത്  2013 മെയ് മാസത്തിൽ കോപ ഡെൽ റേ യിലാണ് .
2013-14 ൽ, റയലും അറ്റ്ലാറ്റിക്കോയും യുവേഫ ചാമ്പ്യൻസ് ലീഗിന്റെ ഫൈനലിസ്റ്റുകളായിരുന്നു, ഒരേ നഗരത്തിൽ നിന്ന് രണ്ട് ക്ലബ്ബുകൾക്ക് ആതിഥേയത്വം വഹിച്ച ആദ്യ ചാമ്പ്യൻസ് ലീഗ് ഫൈനലായിരുന്നു അത്  .
അധികസമയത്ത് റയൽ മാഡ്രിഡ് 4–1ന് വിജയിച്ചു.
2015 ഫെബ്രുവരി 7 ന്, വിസെൻറ് കാൽഡെറോണിൽ ഏകപക്ഷീയമായ നാല് ഗോളുകൾക്ക് റയൽ  തോറ്റു 14 വർഷത്തിനിടെയുള്ള റയലിന്റെ ആദ്യ തോൽവി ആയിരുന്നു അത്.
2016 മെയ് 28 ന് മിലാനിൽ നടന്ന ചാമ്പ്യൻസ് ലീഗ് ഫൈനലിൽ റയലും അറ്റ്ലാറ്റിക്കോയും വീണ്ടും കണ്ടുമുട്ടി, പെനാൽറ്റി ഷൂട്ടൗട്ടിന് ശേഷം റയലിന് ജയം.
എൽ വിയോ  ക്ലസിക്കോ റയൽ മാഡ്രിഡിന്റെ ഗുട്ടി (ഇടത്), അത്‌ലറ്റിക് ബിൽബാവോയുടെ ജാവി മാർട്ടിനെസ് (മധ്യഭാഗം), അമോറെബീറ്റ (വലത്ത്) എന്നിവ 2010 ലെ ബെർണാബുവിൽ നടന്ന മത്സരത്തിൽ
റയൽ മാഡ്രിഡും അത്‌ലറ്റിക് ബിൽബാവോയും തമ്മിൽ ചെറിയൊരു വൈരാഗ്യം നിലനിൽക്കുന്നു.
ഇതിനെ എൽ വിയോ  ക്ളാസിക്കോ (പഴയ ക്ലാസിക്) എന്ന് വിളിക്കുന്നു,  ഇരു ക്ലബ്ബുകളും 20-ആം നൂറ്റാണ്ടിന്റെ ആദ്യ പകുതിയിൽ പ്രബലമായിരുന്നു, 1903 ൽ ആദ്യത്തേത് ഉൾപ്പെടെ ഒമ്പത് കോപ ഡെൽ റേ ഫൈനലുകളിൽ കണ്ടുമുട്ടി .
ബാസ്‌ക് മേഖലയിലെ ഏറ്റവും വലിയ ക്ലബ്ബാണ് ബിൽബാവോ .
അത് കൊണ്ട് തന്നെ ചരിത്രപരവും സാംസ്കാരികവുമായ പ്രാധാന്യം കാരണം മത്സരങ്ങൾ വളരെ ശക്തമായി തുടരുന്നു, ബാഴ്സലോണ / കാറ്റലോണിയ എതിരാളികളുടെ രാഷ്ട്രീയ വശങ്ങളുമായി ചില സാമ്യതകളും ഇവർക്കുണ്ട് .
യൂറോപ്യൻ വൈരികൾ ബയേൺ മ്യൂണിക് 2007 ൽ ബയേൺ മ്യൂണിക്കിനെതിരെ ഗോൾ നേടിയത് ആഘോഷിക്കുന്ന  റയൽ മാഡ്രിഡ് കളിക്കാർ
യുവേഫ ചാമ്പ്യൻസ് ലീഗ് / യൂറോപ്യൻ കപ്പ് ടൂർണമെന്റുകളിലെ  ഏറ്റവും വിജയകരമായ രണ്ട് ക്ലബ്ബുകളാണ് റയൽ മാഡ്രിഡും ജർമ്മനിയുടെ ബയേൺ മ്യൂണിക്കും , റയൽ പതിമൂന്ന് തവണയും ബയേൺ അഞ്ച് തവണയും വിജയിച്ചു.
ചാമ്പ്യൻസ് ലീഗ് / യൂറോപ്യൻ കപ്പിൽ 26 മത്സരങ്ങളുമായി പരസ്പരം ഏറ്റവുമധികം കളിച്ച മത്സരമാണ് റയൽ മാഡ്രിഡ് vs ബയേൺ (മാഡ്രിഡിന് 12 വിജയങ്ങൾ, ബയേണിന് 11 വിജയങ്ങൾ), റയൽ മാഡ്രിഡ് അനുകൂലികൾ പലപ്പോഴും ബയേണിനെ " ബെസ്റ്റിയ നെഗ്ര " ("ബ്ലാക്ക് ബീസ്റ്റ്") എന്നാണ് വിളിക്കുന്നത്.
2010 കളിൽ, ഇരു ടീമുകളും 2011-12 ലെ ചാമ്പ്യൻസ് ലീഗ് സെമി ഫൈനലിൽ ഏറ്റുമുട്ടി, ഇത് 3-3 ന് സമാപിച്ചു (അധിക സമയത്തിനുശേഷം പെനാൽറ്റികളിൽ ബയേൺ 3–1ന് വിജയിച്ചു, പക്ഷേ സ്വന്തം സ്റ്റേഡിയത്തിൽ ഫൈനലിൽ പരാജയപ്പെട്ടു), തുടർന്ന് 2013-14 പതിപ്പിലെ അതേ ഘട്ടത്തിൽ റയൽ മാഡ്രിഡ് 5-0 ന് വിജയിച്ചു.
2016–17 ക്വാർട്ടർ ഫൈനലിലും അവർ ഒന്നിച്ചു.
റയൽ മാഡ്രിഡ് മൊത്തം 6–3ന് വിജയിക്കുകയും പിന്നീട് ട്രോഫി ഉയർത്തുകയും ചെയ്തു.
അടുത്ത വർഷം സെമി ഫൈനലിൽ അവർ കണ്ടുമുട്ടി, റയൽ മാഡ്രിഡ് വീണ്ടും 4–3 .
21-ാം നൂറ്റാണ്ടിന്റെ തുടക്കത്തിൽ അർജെൻ റോബെൻ , സാബി അലോൺസോ, ടോണി ക്രൂസ് , ജെയിംസ് റോഡ്രിഗസ് എന്നിവർ രണ്ട് ക്ലബ്ബുകൾക്കുമായി കളിക്കുന്ന കളിക്കാരിൽ ഉൾപ്പെടുന്നു.
യുവന്റസ്
യൂറോപ്യൻ കപ്പ് / ചാമ്പ്യൻസ് ലീഗിൽ പലപ്പോഴും കളിക്കുന്ന മറ്റൊരു മത്സരമാണ് റയൽ മാഡ്രിഡ് vs യുവന്റസ് .
21 മത്സരങ്ങളിൽ അവർ പരസ്പരം കളിക്കുകയും ഏകദേശം സമതുലിതമായ റെക്കോർഡുമുണ്ട് (യുവന്റസിന് 9 വിജയങ്ങൾ, റയൽ മാഡ്രിഡിന് 10 വിജയങ്ങൾ, 2 സമനിലകൾ) റയൽ മാഡ്രിഡും യുവന്റസും തമ്മിലുള്ള 2017 യുവേഫ ചാമ്പ്യൻസ് ലീഗ് ഫൈനലിൽ പ്രീ-മാച്ച് ഡിസ്പ്ലേ
അവരുടെ ആദ്യ കൂടിക്കാഴ്ച 1961–62 യൂറോപ്യൻ കപ്പിലാണ്, പാരീസിൽ നടന്ന റീപ്ലേയിൽ റയൽ മാഡ്രിഡ് 3–1ന് വിജയിച്ചു.
1995-96 ലെ ക്വാർട്ടർ ഫൈനൽ ഘട്ടത്തിൽ യുവന്റസ് 2–1  ന് വിജയിക്കുകയും ട്രോഫി ഉയർത്തുകയും ചെയ്തു.
1998 ആംസ്റ്റർഡാമിലെ യുവേഫ ചാമ്പ്യൻസ് ലീഗ് ഫൈനലിൽ റയൽ മാഡ്രിഡ് 1-0 ന് വിജയിച്ചു.
2002-03 ലെ യുവേഫ ചാമ്പ്യൻസ് ലീഗ് സെമി ഫൈനലിൽ ഇരു ക്ലബ്ബുകളും അതാത് 'സുവർണ്ണ കാലഘട്ട'ത്തിലായിരുന്നപ്പോൾ അവർ വീണ്ടും കണ്ടുമുട്ടി; യുവന്റസ് മൊത്തം 4–3ന് വിജയിച്ചു.
അപ്പോഴേക്കും, 1998 ലെ ഫൈനലിൽ ബിയാൻകോനേരിക്ക് വേണ്ടി കളിച്ച സ്റ്റാർ മിഡ്ഫീൽഡർ സിനെഡിൻ സിഡാനെ 77 മില്യൺ ഡോളർ ഇടപാടിൽ ടൂറിനിൽ നിന്ന് മാഡ്രിഡിലേക്ക് മാറിയിരുന്നു.
2014–15 യുവേഫ ചാമ്പ്യൻസ് ലീഗ് സെമിയിൽ മുൻ റയൽ മാഡ്രിഡ് താരം അൽവാരോ മൊറാറ്റ ഓരോ പാദത്തിലും  ഒരു ഗോൾ നേടി യുവന്റസിനെ ഫൈനലിലെത്തിച്ചു, മൊത്തം 3–2ന് വിജയിച്ചു.
കാർഡിഫിൽ നടന്ന 2017 ലെ യുവേഫ ചാമ്പ്യൻസ് ലീഗ് ഫൈനലിൽ റയൽ മാഡ്രിഡ് 4–1ന് ജയിച്ചു.
മത്സരത്തിൽ പോർച്ചുഗീസ് താരം ക്രിസ്റ്റ്യാനോ റൊണാൾഡോ രണ്ട് ഗോളുകൾ നേടി, മാൻ ഓഫ് ദ മാച്ച് ആയി തിരഞ്ഞെടുക്കപ്പെട്ടു.
ഏറ്റവും പുതിയ ചാമ്പ്യൻസ് ലീഗ് മീറ്റിംഗ് 2017–18 ക്വാർട്ടർ ഫൈനലിലായിരുന്നു, റയൽ മാഡ്രിഡ് മൊത്തം 4–3ന് വിജയിച്ചു; ക്രിസ്റ്റ്യാനോ റൊണാൾഡോ രണ്ട് മത്സരങ്ങളിൽ നിർണ്ണായക പെനാൽറ്റിയും അതിശയകരമായ ഓവർഹെഡ് കിക്കും ഉൾപ്പെടെ മൂന്ന് ഗോളുകൾ നേടി,  ചാമ്പ്യൻസ് ലീഗ് മാഡ്രിഡുമായി നാലാം തവണയും വിജയിച്ചു, ഏതാനും മാസങ്ങൾക്ക് ശേഷം 100 മില്യൺ യുറോക്ക് ക്രിസ്റ്റ്യാനോ യുവന്റസിലേക്ക് മാറി , ലൂയിസ് ഡെൽ സോൾ, മൈക്കൽ ലോഡ്രപ്പ്, റോബർട്ട് ജാർണി, ഫാബിയോ കന്നവാരോ, എമേഴ്‌സൺ എന്നിവരും രണ്ട് ക്ലബ്ബുകൾക്കും വേണ്ടി കളിച്ചു.
സാമ്പത്തികവും ഉടമസ്ഥാവകാശവും
ഫ്ലോറന്റിനോ പെരെസിന്റെ ആദ്യ കാലത്തായിരുന്നു (2000–2006) റയൽ മാഡ്രിഡ് ലോകത്തിലെ ഏറ്റവും സമ്പന്നമായ പ്രൊഫഷണൽ ഫുട്ബോൾ ക്ലബ്ബാകാനുള്ള ആഗ്രഹം ആരംഭിച്ചത്  .
ക്ലബ് അതിന്റെ പരിശീലന മൈതാനത്തിന്റെ ഒരു ഭാഗം 2001 ൽ മാഡ്രിഡ് നഗരത്തിന് വിട്ടുകൊടുത്തു, ബാക്കിയുള്ളവ നാല് കോർപ്പറേഷനുകൾക്ക് വിറ്റു( റെപ്സോൾ വൈപിഎഫ്, മുതുവ ഓട്ടോമോവിലാസ്റ്റിക്ക ഡി മാഡ്രിഡ്, സാസിർ വലെഹെർമോസോ, ഒഎച്ച്എൽ).
വിൽപ്പന ക്ലബ്ബിന്റെ കടങ്ങളെ ഇല്ലാതാക്കി, ലോകത്തിലെ ഏറ്റവും ചെലവേറിയ കളിക്കാരായ സിനദിൻ സിദാൻ, ലൂയിസ് ഫിഗോ, റൊണാൾഡോ, ഡേവിഡ് ബെക്കാം എന്നിവരെ വാങ്ങാൻ ഇത് വഴിയൊരുക്കി.
നഗരം മുമ്പ് വികസനത്തിനുള്ള പരിശീലന മൈതാനങ്ങൾ പുനർ‌നാമകരണം ചെയ്തിരുന്നു, ഇത് അവരുടെ മൂല്യം വർദ്ധിപ്പിക്കുകയും സൈറ്റ് വാങ്ങുകയും ചെയ്തു.
സ്വത്തിന് നഗരം അമിതമായി പണം നൽകിയിട്ടുണ്ടോയെന്നതിനെക്കുറിച്ച് യൂറോപ്യൻ കമ്മീഷൻ അന്വേഷണം ആരംഭിച്ചു.
ഓഫീസ് കെട്ടിടങ്ങൾക്കായ്  പരിശീലന മൈതാനം വിറ്റതിലൂടെ റയൽ മാഡ്രിഡിന്റെ 270 മില്യൺ ഡോളറിന്റെ കടങ്ങൾ തീർന്നു, അഭൂതപൂർവമായ ചിലവ് വർധിപ്പിക്കാൻ ക്ലബ്ബിനെ പ്രാപ്തരാക്കി, ഇത് വലിയ പേരിലുള്ള കളിക്കാരെ ക്ലബിലേക്ക് കൊണ്ടുവന്നു.
കൂടാതെ, വിൽപ്പനയിൽ നിന്നുള്ള ലാഭം നഗരത്തിന്റെ പ്രാന്തപ്രദേശത്തുള്ള ഒരു അത്യാധുനിക പരിശീലന സമുച്ചയത്തിനായി ചെലവഴിച്ചു.
ലോകമെമ്പാടുമുള്ള, പ്രത്യേകിച്ച് ഏഷ്യയിൽ, ക്ലബ്ബിന്റെ ഉയർന്ന വിപണന സാധ്യതകൾ ചൂഷണം ചെയ്യുന്നതിൽ നിന്ന് പെരെസിന്റെ നയം സാമ്പത്തിക വിജയത്തിന് കാരണമായിട്ടുണ്ടെങ്കിലും, റയൽ മാഡ്രിഡ് ബ്രാൻഡ് വിപണനം ചെയ്യുന്നതിൽ വളരെയധികം ശ്രദ്ധ കേന്ദ്രീകരിക്കുകയും ടീമിന്റെ പ്രകടനത്തിൽ പര്യാപ്തമല്ലാതിരിക്കുകയും ചെയ്തതിന്റെ പേരിൽ ഇത് കൂടുതൽ വിമർശനങ്ങൾക്ക് വിധേയമായി.
2007 സെപ്റ്റംബറോടെ റയൽ മാഡ്രിഡിനെ യൂറോപ്പിലെ ഏറ്റവും വിലയേറിയ ഫുട്ബോൾ ബ്രാൻഡായി ബിബിഡിഒ കണക്കാക്കി .
2008 ൽ, ഫുട്ബോളിലെ ഏറ്റവും മൂല്യമുള്ള രണ്ടാമത്തെ ക്ലബ്ബായി ഇത് തിരഞ്ഞെടുക്കപ്പെട്ടു ($ 1.285 ബില്യൺ),  1.333 ബില്യൺ ഡോളർ വിലമതിക്കുന്ന മാഞ്ചസ്റ്റർ യുണൈറ്റഡായിരുന്നു മുന്നിൽ .
2010 ൽ ലോകത്താകമാനം ഫുട്ബോളിൽ ഏറ്റവും കൂടുതൽ വിറ്റുവരവുള്ള ക്ലബ്ബായി  റയൽ മാഡ്രിഡ് .